|  |
| --- |
|  ОПШТИНА КАВАДАРЦИ |

**К О Н К У Р С З А И З Б О Р Н А И Д Е Ј Н О Р Е Ш Е Н И Е**

**Број 14/2018**

**За**

**ИЗРАБОТКА НА ИДЕЈНО ПАРТЕРНО И АРХИТЕКТОНСКО РЕШЕНИЕ ЗА ПРЕНАМЕНА НА ДЕЛ ОД ГРАДСКИ ПЛОШТАД ВО КАВАДАРЦИ (амфитеатар и голема фонтана), подобрување на осветлувањето како и дополнување на плоштадот со зеленило и урбана опрема**

**-конкурсна документација-**

**КАВАДАРЦИ, Февруари 2018 година**

**- СОДРЖИНА НА КОНКУРСНА ДОКУМЕНТАЦИЈА -**

Покана за поднесување на идејни решенија

**ДЕЛ I. ИНСТРУКЦИИ ЗА УЧЕСНИЦИТЕ**

1. **Договорен орган**
2. **Предмет на конкурсот**
3. **Трошоци за поднесување на идејно решение**
4. **Конкурсни услови**
5. **Награди**
6. **Правни, економски, финансиски и технички информации**
7. **Предмет, цели и задача на конкурсот**
8. **Документација и Проектна програма**
9. **Рокови за изработка на конкурсното решение**
10. **Дополнителни информации**
11. **Завршни одредби**

**Општина Кавадарци**

ПОКАНА ЗА ПОДНЕСУВАЊЕ ИДЕЈНИ РЕШЕНИЈА

Почитувани,

Договорниот орган Општина Кавадарци, има потреба од спроведување на **конкурс за избор на идејно партерно и архитектонско решение за пренамена на дел од градски плоштад во Кавадарци (амфитеатар и голема фонтана), подобрување на осветлувањето како и дополнување на плоштадот со зеленило и урбана опрема,** како посебна постапка со доделување на награда на прворангираниот.

За таа цел, договорниот орган спроведува конкурс за избор на идејно решение, во согласност со член 21, став 3 и член 105 од Законот за јавните набавки („Службен весник на Република Македонија“ бр. 136/07, 130/08, 97/10, 53/11, 185/11, 15/13,148/13,28/14,43/14,130/14,180/14, 78/2015,192/2015,27/2016,120/2016 и 165/2017), за што објави оглас број **14/2018.**

Ве молиме да ни го доставите Вашето идејно партерно и архитектонско решение за горенаведениот предмет на конкурсот најдоцна до **30.03.2018 година во 10.00 часот** (по локално време) по пошта на горната адреса или лично со поднесување во архивата на договорниот орган.

Со оваа покана Ви доставуваме конкурсна документација која ги содржи сите информации кои ќе Ви помогнат за изработка на идејното решение.

 Отворањето на идејните решенија нема да биде јавно и ќе се изврши на датум и час определени како краен рок за поднесување на идејните решенија во просториите на договорниот орган.

Однапред благодариме на соработката.

|  |  |
| --- | --- |
| Во Кавадарци,05.02.2018 година |  |

**ДЕЛ I: Инструкции за учесниците**

1. ДОГОВОРЕН ОРГАН

Договорен орган е Општина Кавадарци со седиште на Плоштад.Маршал Тито ББ, 1430 Кавадарци, телефон 043 413 160, електронска пошта:opshtina@kavadarci.gov.mk, интернет адреса www.kavadarci.gov.mk.

Лице за контакт кај договорниот орган е Елена Трајкова, телефон 043 416 130, електронска пошта etrajkova@kavadarci.gov.mk.

1. **ПРЕДМЕТ НА КОНКУРСОТ**

Предмет на конкурсот е **избор на идејно партерно и архитектонско решение за пренамена на дел од градски плоштад во Кавадарци (амфитеатар и голема фонтана), подобрување наосветлувањето како и дополнување на плоштадот со зеленило и урбана опрема.**

**Детален опис на предметот на конкурсот е даден во прилог на тендерската документација.**

Идејното решение, учесникот на конкурсот го изработува согласно проектната задача која е составен дел на документацијата за конкурсот.

Конкурсниот труд треба да ги содржи сите елементи предвидени во Проектната задача, составен дел на документацијата за конкурсот.

Спрема задачата конкурсот е архитектонско урбанистички.Према начинот на предавање на конкурсните трудови, конкурсот е анонимен.

1. **ТРОШОЦИ ЗА ПОДНЕСУВАЊЕ НА ИДЕЈНО РЕШЕНИЕ**

Економскиот оператор ги сноси сите трошоци поврзани со подготовката и со доставувањето на идејното решение, а договорниот орган не е одговорен за тие трошоци без оглед на водењето и на исходот од постапката за избор на идејно решение.

1. **КОНКУРСНИ УСЛОВИ**
	1. Конкурсот е јавен и анонимен, а право на учество имаат домашни и странски, физички и правни лица од областа на архитектурата-дипломирани инженери архитекти, студенти по архитектура и други физички лица од области поврзани со дизајн, обликување, естетика на просторот, уметност и друго.
	2. Доказ за правните лица:Потврда за регистрирана дејност-за вршење на дејноста со предметот на конкурсот или да припаѓа на соодветно професионално здружение согласно со прописите на земјата каде што е регистриран;
	3. Доказ за физички лица:
	4. Дипломирани инженери архитекти:диплома за завршен архитектонски факултет.
	5. Студенти по архитектура: потврда од архитектонски факултетот или од институции за дизајн на просторот за редовен/вонреден студент;
	6. - други физички лица поврзани со дизајн, обликување, естетика на просторот, уметност и друго: релевантен документ за потврда на стручноста/дејноста која ја врши.
	7. Учесниците на конкурсот со самото поднесување на идејното решение, прифаќаат дека дале согласност за откривање на идентитетот по извршениот избор.
	8. Учесниците на конкурсот се пријавуваат под шифра.
	9. Секој од учесниците има право да учествува со по еден труд.
	10. Краен рок за предавање на конкурсните трудови е **30.03.2018 година до 10.00 часот**.

 Оценувањето на идејните решенија и изборот за награда/откуп поднесени на конкурсот за избор на идејно решение го врши жири комисија избрана од Градоначалникот на Општина Кавадарци.Жири комисијата е самостојна во донесувањето на своите одлуки. Изборот на идејните решенија ќе биде објавен, најдоцна во рок од 30 дена од денот на завршување на конкурсот. По објавување на резултатите на избраното идејно решение, договорниот орган може јавно да ги изложи пристигнатите трудови.Трудовите кои нема да бидат наградени/откупени, ќе бидат вратени на учесниците по објавување на изборот.

Трудовите кои нема да ги содржат сите елементи опишани во овој конкурс, односно се некомплетни, ненавремено доставени и не се анонимни, нема да бидат предмет на разгледување од страна на жири комисијата.

Конкурсните трудови скици треба да се предадат во А1 формат тврда копија, во затворена обвивка со натпис: „Конкурс за избор на идејно решение“ број **14/2018**, со шифра од максумум пет букви и препорака „Не отварај“!. Потребно е секој прилог да се нумерира со реден број во долниот десен агол и со истата шифра во горниот десен агол, како и да се приложи список на прилозите со редниот број. Податоците за авторот треба да се наведат во посебен затворен плик приложен во трудот со назнака „Автор“ и назначен со истата шифра. Податоците за адресата на која треба да се врати неприфатениот труд треба да се наведат во друг плик со назнака „Адреса за враќање на трудот“ и назначен со истата шифра.

* 1. Конкурсните материјали и останатата коресподенција поврзана со конкурсот се пишува на македонски јазик.
	2. Трудовите се предаваат по пошта или во архивата на Општина Кавадарци: Плоштад Маршал Тито бб Кавадарци, втори кат соба бр.20.
1. **НАГРАДИ**

Договорниот орган ќе додели:

* прва награда за избраното најдобро идејно решение во висина од 45.000 денари бруто износ,
* договорниот орган го задржува правото да не ја додели наградата, односно да не изврши откуп на идејното решение.

Оваа награда истовремено ке претставуваат и откуп на авторските права и обештетување на авторите во целост наведени во конкурсната документација, а кое идејно решение во целост ги задоволува пропозициите на конкурсот. Општина Кавадарци ќе го откупи трудот кој жири комисијата ќе го оцени како најдобро идејно решение согласно критериумот за оценување. Со авторот на идејното решение Општина Кавадарци ќе склучи авторски договор за откуп на правото на делото, односно за пренос на авторското право заради натамошно користење на делото, за целта на овој конкурс.

Со исплатата на конкурсниот труд распишувачот на конкурсот се стекнува со право на употреба на наградениот труд во целост.

**6. ПРАВНИ, ЕКОНОМСКИ, ФИНАНСИСКИ И ТЕХНИЧКИ ИНФОРМАЦИИ**

6.1 **Конкурсот за избор на идејно решение е дел од постапка за доделување на договор за јавна набавка на услуги: НЕ.**

6.2) Целосни и детални информации за критериумите што ќе се применуваат за избор на најдобро рангираното идејно решение

-почитување на програмските барања

-издржливост и одржливост

-оригиналност и репрезентативност на концептот

-економичност на решение

-креативност и инвентивност

-современ третман на просторот

-читливост на идејата на решението

-врска на предложеното решение со окружувањето

-задоволување на сите прописи и нормативни акти за проектирање и урбанистичко планирање.

**7. ПРЕДМЕТ, ЦЕЛИ И ЗАДАЧА НА КОНКУРСОТ**

Предмет на работа претставува избор на идејно партерно и архитектонско решение за пренамена на дел од градски плоштад во Кавадарци (амфитеатар и голема фонтана), подобрување на осветлувањето како и дополнување на плоштадот со зеленило и урбана опрема.Наградениот и откупен труд останува сопственост на Општина Кавадарци. Наградениот и откупен труд може да се користи во целина или во делови и преку понатамошна изработка во основен проект.Истиот може да биде прилагоден на ситуацијата на теренот односно просторните и техничките можности и ограничувања.

1. **ДОКУМЕНТАЦИЈА КОЈА ЈА ДОБИВААТ УЧЕСНИЦИТЕ**

-Објава со пропозиции и проектна програма

-Графички прилог извод од ГУП

-Фотографии од градски плоштад

**9.РОКОВИ ЗА ИЗРАБОТКА НА КОНКУРСНОТО РЕШЕНИЕ**

* 1. Трудовите се доставуваат лично или по пошта. Крајниот рок за пристигнување на понудите во Архивата на Општина Кавадарци е 30.03.2018 година до 10:00 часот.
	2. Конкурсната комисија ќе ја заврши својата работа со објавување на резултатите од конкурсот најдоцна во рок од 30 (триесет) дена од денот на предавањето на трудовите.
	3. **10. ДОПОЛНИТЕЛНИ ИНФОРМАЦИИ**
	4. Дополнителни информации во врска со Проектната задача заинтересираните кандидати можат да добијат кај лицето за контакт:Ванчо Колевски-Помошник Раководител на сектор за уредување и располагање со градежни земјиште.Документацијата се подига директно од ЕСЈН, побарање од контакт лицето на наведената елктронска пошта или од Веб страната на Општина Кавадарци [www.kavadarci.gov.mk](http://www.kavadarci.gov.mk). Документацијата е бесплатна.
	5. За целите на ова идејно решение е предвидена посета на локација:
	6. Посета на локацијата се предвидува со присуство на претставникна Општина Кавадарци по претходна најава.
	7. Заинтересираните кандидати за посета на локацијата потребно е претходно да се најават во сектор за уредување и располагање со градежно земјиште, тел.за контакт: 043 416 130, за да ги договорат деталите за посетата.

 **11. ЗАВРШНИ ОДРЕДБИ**

* + Со предавањето на конкурсниот труд секој учесник ги прифаќа пропозициите на конкурсот,
	+ Распишувачот на конкурсот со доделување на наградата го откупува авторското право,
	+ Распишувачот го задржува правото да врши измени во идејното решение,
	+ Оценувачката комисија нема да ги разгледува оние конкурсни трудови кои што ќе пристигнат по предвидениот рок или не се изработени според условите и расписот на конкурсот.

Кавадарци, Февруари 2018 година ОПШТИНА КАВАДАРЦИ
 Жири Комисија

 Претседател

 Дипл.арх.инг.Трајче Грков